བོད་སྐད་དུ་ཐ་སྙད་མང་བོ་ཞིག་གི་ཚེག་ཁྱིམ་ཕན་ཚུན་གྱི་སྒྲ་གདངས་འགང་མི་གཅིག་ཀྱང་།བྱེད་རྩོལ་གྱི་ཤན་ཕན་ཚུན་ཞུགས་ནས།སྒྲ་གདངས་མཐུན་པར་གྱུར་པའི་དཔེ་ཡོད།དེ་ལུགས་མ་ཤེས་པར།སྒྲ་ཟུར་ཆག་པ་ལྟར་བྲིས་ནས་ནོར་བ་ཡིན།འོ་མ་བསྲུབས་ནས་མར་བླངས་ཤུལ་གྱི་གཤེར་ཁུ་ལ་དར་བ་ཟེར་མོད།མྱུར་དུ་ཀློག་ཚེ།སྔ་མའི་ར་སྒྲ་ཕྱི་མར་ཞུགས་ནས།བ་སྒྲ་ཉམས་པ་ལྟར།ད་ར་ཞེས་བྲིས་པ་ནོར་རོ།།དེ་བཞིན།མིག་ལོང་བ་ལ་ཞར་བ་དང་ཞར་ར་དང་ཞ་ར།ཕྱེའི་གོར་བ་ལ་འཁུར་བ་དང་ཁུ་ར།གཉིད་ལོག་པའི་ཧར་སྒྲ་ལ་སྔུར་བ་དང་ངུར་བ་དང་ངུ་ར།རྩྭ་སར་གནོད་པའི་བྱི་བ་ལ་ཨ་བྲ་དང་ཨབ་ར།ཕྱུགས་ཀྱི་སྤུ་གྲ་ལས་འཇམ་པ་ལ་ཁུལ་དང་ཁུ་ལུ།རྨ་ཆུ་རྫོང་གི་འབྲོག་རུ་ཞིག་ལ་ཆུ་ཁ་མ་དང་ཆི་ཝ་མ།འོ་མའི་ཕྱུར་བ་ལ།ཆུར་བ་དང་ཆུ་ར།རྟའི་ཐོར་བུཐོར་མོལ་ཐོ་རུ་དངཐོར་མོ།སྒྲ་སྣ་ཚོགས་འདྲེས་ནས་གྲགས་པ་ལ་འར་འུར་དང་འ་འུར་ལྟ་བུ་སོགས་ཀྱི་ཕྱི་མ་ནོར་རོ།།